
1. Sprendimo projekto tikslas ir uždaviniai: 
Sprendimo tikslas – patikslinti Vaikų priėmimo į Panevėžio miesto savivaldybės ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašo 5, 6, 17, 23, 35 punktus, 41.2. papunktį ir aprašo 6 ir 7 priedų 3.9. papunktį,
2. Siūlomos teisinio reguliavimo nuostatos, laukiami rezultatai: 
Vadovaujantis Lietuvos Respublikos švietimo įstatymo pakeitimais, reglamentuojančiais centralizuoto priėmimo į valstybines ir savivaldybių mokyklas įgyvendinimo etapų seką, nustatyta, kad savivaldybėse, kuriose bendrojo ugdymo mokyklose mokosi daugiau kaip 10 tūkst. mokinių, centralizuotas priėmimas per CPIS pradedamas vykdyti nuo 2028 m. sausio 1 d. 
Dėl 2026 m. spalio 24 d. įvykusios pasaulinės PHP programavimo kalbos klaidos / saugumo spragos savivaldybės iki šiol naudota vietinė ikimokyklinio ir bendrojo ugdymo priėmimo sistema tapo nesaugi. Tolesnis jos eksploatavimas bei priėmimo procesų vykdymas per šią programinę įrangą kelia aukštą kibernetinio saugumo bei asmens duomenų apsaugos riziką, todėl priėmimo vykdymas senąja sistema yra nebeįmanomas. Naujos vietinės informacinės sistemos pirkimas ar esamos esminis modifikavimas vos vieniems tarpiniams metams (iki visuotinio prisijungimo prie CPIS 2028 m.) būtų visiškai neracionalus ir neefektyvus savivaldybės biudžeto lėšų panaudojimas.
Siekiant užtikrinti sklandų pereinamąjį laikotarpį, keičiamas vaikų priėmimo į Panevėžio miesto savivaldybės ikimokyklinio ugdymo mokyklas organizavimo procesas. Numatoma nutraukti tėvų (globėjų) galimybę savarankiškai teikti prašymus elektroniniu būdu per šiuo metu naudojamą vaikų registracijos ir eilių sudarymo sistemą (https://darzeliai.panevezys.lt/). Prašymus dėl vaikų priėmimo į ikimokyklinio ir (ar) priešmokyklinio ugdymo grupes tėvai (globėjai) turės pateikti tiesiogiai pasirinktoje ikimokyklinio ugdymo mokykloje.
Atsižvelgiant į tai, tikslinamas Vaikų priėmimo į Panevėžio miesto savivaldybės ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašo 5, 6, 16, 34 punktus, 40.2. papunktis, 22 punktas, aprašo 6 ir 7 priedų 3.9. papunktis,: 
5 punktas – patikslinamas mero potvarkis, kuriuo nustatomas mokinių registravimas;
6 punktas – tėvų (globėjų, įtėvių) prašymų pateikimo vieta;
17 punktas – prašymų į specialiąsias grupes pateikimo vieta;
17, 35 punktas, 41.2. papunktis, aprašo 6 ir 7 priedų 3.9. papunktis – dėl pasikeitusio Panevėžio Pedagoginės psichologinės tarnybos pavadinimo, t.y. pavadinime nebeliko žodžius skiriančio trumpojo brūkšnelio;
23 punktas, kuriame aprašyta sistemos galimybė tėvams matyti eilę, išbraukiamas.
3. Lėšų poreikis ir šaltiniai: 
Papildomų Savivaldybės biudžeto lėšų šiam sprendimui įgyvendinti nereikės.
4. Sprendimui priimti reikalingi pagrindimai, skaičiavimai ar paaiškinimai: 
Priėmus šį Savivaldybės tarybos sprendimą, neigiamų pasekmių nenumatoma.
5. Kieno iniciatyva parengtas sprendimo projektas: 
Sprendimo projektas parengtas Švietimo skyriaus iniciatyva.

